《与道按田至湖山有诗凡九章次其韵 毛公坛观》
宋代·沈与求

山脊层坛古，松根曲径微。衣冠久已化，殿阁自相辉。

乔木交加合，闲云自在飞。无端雪髯老，犹效鹤重归。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。